100 C. PLINII HIST. NAT. LIB. XXIV. 



bus in lact contra profluvia. Indici differentia , glebis 

 extrinsecus nigris, intus rufis, quum fregeris , cito ni- 

 grescentibus. Adstringit vehementer cum amaritudine. 

 Ad eadem omnia utile est, sed praecipue ad genitalia. 



SarcocoUa, it. 



LXXVIII. Sunt qui et sarcocollam spinae lacrymam 

 putent, pollini thuris similem, cum quadam acrimonia 

 dulcem , gumminosam. Cum vino tusa sistit fluxiones : 

 illinitur infautibus. Vetustate et hc maxime nigrescit : 

 melior, quo candidior. 



Oporice , l. 



LXXIX. Unum etiamnum arborum medicinis debe- 

 tur nobile medicamentum , quod oporicen vocant. Fit 

 ad dysentericos stomachique vitia, in congio musti albi, 

 lento vapore decoctis malis cotoneis quinque cum suis 

 seminibus, punicis totidem, sorborum sextario, et pari 

 mensura ejus quod rhun syriacon vocant, croci semun- 

 cia. Coquitur usque ad crassitudinem mellis. 



